
П Р О Т О К О Л   №1

Днес 09.11.2023 година от 10,00 в Градската концертна зала на Община Враца се проведе първото редовно заседание на новоизбрания Общински съвет – Враца, мандат 2023-2027, свикано от г-жа Надя Донкинска – Областен управител на Област Враца на основание чл.32, ал.1 от Закона за администрацията, във връзка с чл.23, ал.1 от ЗМСМА.

На заседанието присъстваха 37 общински съветници, Негово Високопреосвещенство Врачански митрополит Григорий, кметове на кметства, медии, гости и граждани на град Враца.

След изслушване на Химна на Република България и Химна на Европейския съюз, г-жа Надя Донкинска откри първото заседание на Общинския съвет – Враца, като се обърна към новоизбраните общински съветници и кметове с пожелание за успешен мандат.

Областният управител обяви избраните общински съветници съгласно решението на Общинска избирателна комисия – Враца, след което положиха клетва и подписаха клетвените листове, съгласно чл.23, ал.2 и чл.32, ал.1 и ал.2 от ЗМСМА.

Г-жа Надя Донкинска обяви избрания за Кмет на Община Враца – г-н Калин Каменов и кметовете на кметства в Община Враца съгласно решението на Общинска избирателна комисия – Враца, след което положиха клетва и подписаха клетвените листове съгласно чл.23, ал.2 и чл.32, ал.1 и ал.2 от ЗМСМА.


Г-жа Надя Донкинска предаде на новоизбрания Кмет на Община Враца – г-н Калин Каменов символите на Община Враца.

Г-н Калин Каменов – кмет на Община Враца, отправи приветствие към присъстващите в залата. 

Г-жа Надя Донкинска съгласно чл.23, ал.3 от ЗМСМА и следвайки традициите на българския парламентаризъм, покани най-възрастния общински съветник – г-жа Нина Дакева да продължи заседанието с избор на Председател на Общински съвет – Враца и връчи клетвените листове, които по-късно да се предадат на избрания Председател на Общински съвет – Враца.

Председателстващият разясни, че съгласно чл.6, ал.2 от Правилника за организацията и дейността на Общински съвет – Враца, неговите комисии и взаимодействието му с общинската администрация Комисията за избор на председател се състои от 9 души. Г-жа Дакева допълни, че след проведени консултации между групите в Общински съвет – Враца е постигнато съгласие относно състава на временната комисия и подложи на гласуване същата. 
Р Е Ш Е Н И Е  № 1

Относно: Определяне числеността и състава на Комисия за избор на председател на Общински съвет – Враца
ОБЩИНСКИ СЪВЕТ

На основание чл.21, ал.1, т.1 във връзка с чл.21, ал.1, т.3 от Закона за местното самоуправление и местната администрация
РЕШИ:

Определя числеността и състава на Комисията по избор на председател на Общински съвет – Враца, както следва:

Председател:
Цветелина Николаева

Членове:
1. Мария Симеонова


2. Сашка Александрова


3. Стефан Стаменов


4. Христо Найденов


5. Мирослав Ангелов


6. Адриан Тодоров



7. Томас Петров



8. Васко Врачовски

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 29
ПРОТИВ – 0

ВЪЗДЪРЖАЛИ СЕ – 0
ПРОЕКТЪТ ЗА РЕШЕНИЕ СЕ ПРИЕМА
Г-жа Цветелина Николаева приветства присъстващите в залата и даде думата за предложения за Председател на Общински съвет – Враца.
Д-р Иво Ралчовски предложи д-р Владимир Христов.
Други предложения не се направиха. 

Г-жа Дакева обяви 20 минутна почивка, за да може временната комисия да разпредели задачите и функциите на членовете си.

След обявената почивка, г-жа Николаева – Председател на комисията за избора на Председател на Общински съвет – Враца направи следните разяснения:
1. Съгласно чл.24, ал.1 от ЗМСМА изборът се провежда с тайно гласуване. За избран се смята кандидатът, който е получил повече от половината от гласовете от общия брой на съветниците т.е. 19.

2. Изборът се извършва чрез бюлетина по образец с включените кандидати.

3. Редът за гласуване е чрез поименното повикване на общинските съветници и се извършва от член на комисията.

4. За действителна бюлетина се счита:

-  когато е по установения образец;

- когато по еднозначен начин със знак „Х” или „V”, поставен в квадратчето пред името на кандидата се показва предпочитанието на избирателя;

- има печат на Общински съвет – Враца и подпис на председателя на Комисията по избора.
5. Недействителна бюлетина е тази, която:

- не е по установения образец;

- не показва еднозначно вота на избирателя;

- бюлетина, върху която има допълнителни знаци, надписи, символи, извън установените.
6.Гласуващият получава бюлетина от член на Комисията за избор и полага подпис.

7.Гласуването се извършва в тъмна стая по указания начин със син химикал.

8.След поставяне на бюлетината в урната гласуващият полага подпис в нарочен списък.
Г-жа Ирина Иванова направи корекция по т.5 от методиката за гласуване, а именно че за недействителна бюлетина се смята и тази на гърба на която има допълнителни знаци, надписи и символи, извън установените.
Г-жа Николаева прие направената корекция и подложи на гласуване цялостния текст на методиката.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 37
ПРОТИВ – 0

ВЪЗДЪРЖАЛИ СЕ – 0
ПРЕДЛОЖЕНИЕТО СЕ ПРИЕМА
След проведеното тайно гласуване председателя на Комисията за избор – г-жа  Цветелина Николаева обяви резултати от гласуването :


1.Общински съветници по списък 



37 човека;


2.Участвали в избора 




37 човека;


3.Подадени бюлетини 




37  броя;


3.1 действителни бюлетини 



34  броя;


3.2 недействителни бюлетини 



3  броя;
3.3 допълнителни бюлетини



3 броя;

4.Гласували за кандидатите: Владимир Христов Христов 27 гласа.





  Не подкрепям никого             7 бр.
Р Е Ш Е Н И Е  № 2

Относно: Избор на председател на Общински съвет – Враца 
ОБЩИНСКИ СЪВЕТ

На основание чл.21, ал.1, т.3, чл.24, ал.1 и чл.26, ал.1 от Закона за местното самоуправление и местната администрация
РЕШИ:

1. Избира за Председател на Общински съвет – Враца   Владимир Христов Христов.


2. Определя месечно възнаграждение на председателя на Общински съвет – Враца в размер на 90 % от възнаграждението на кмета на Община Враца при продължителност на работното време 8 часа.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 27
ПРОТИВ – 0

ВЪЗДЪРЖАЛИ СЕ – 0

ПРОЕКТЪТ ЗА РЕШЕНИЕ СЕ ПРИЕМА


Д-р Владимир Христов благодари за оказаното доверие и представи проект за решение относно Определяне числеността и състава на Временна комисия за изработване на Правилник за организацията и дейността на Общински съвет – Враца и взаимодействието му с Общинска администрация – Враца и даде думата за предложения за състав на комисията.

ПРОЕКТ ЗА РЕШЕНИЕ
ОТНОСНО: Определяне числеността и състава на Временна комисия за изработване на Правилник за организацията и дейността на Общински съвет – Враца и взаимодействието му с Общинска администрация – Враца 

ОБЩИНСКИ СЪВЕТ

На основание чл.21, ал.1, т.1 и ал.3 от Закона за местното самоуправление и местната администрация
РЕШИ:

1. Прилага Правилника за организацията и дейността на Общински съвет – Враца, неговите комисии и взаимодействието му с общинска администрация Мандат 2015-2019 временно до приемане на Правилник за организацията и дейността на Общински съвет – Враца, неговите комисии и взаимодействието му с общинска администрация от настоящия състав на общинския съвет.
2. Определя числеността и състава на Временна комисията за изработване на Правилник за организацията и дейността на Общински съвет – Враца и взаимодействието му с Общинска администрация – Враца, както следва:
Председател:
Мария Симеонова

Членове:
1. Сашка Александрова


2. Стефан Стаменов


3. Николай Николов


4. Цветелина Дамяновска


5. Красимир Богданов


6. Лилиан Петков



7. Ирина Иванова



8. Владислава Лакова


Не се направиха предложения за изменение на проекта за решение.

Д-р Христов подложи на гласуване цялостния проект за решение:
Р Е Ш Е Н И Е  № 3

Относно: Определяне числеността и състава на Временна комисия за изработване на Правилник за организацията и дейността на Общински съвет – Враца и взаимодействието му с Общинска администрация – Враца

ОБЩИНСКИ СЪВЕТ

На основание чл.21, ал.1, т.1 и ал.3 от Закона за местното самоуправление и местната администрация
РЕШИ:

1. Прилага Правилника за организацията и дейността на Общински съвет – Враца, неговите комисии и взаимодействието му с общинска администрация Мандат 2015-2019 временно до приемане на Правилник за организацията и дейността на Общински съвет – Враца, неговите комисии и взаимодействието му с общинска администрация от настоящия състав на общинския съвет.
2. Определя числеността и състава на Временна комисията за изработване на Правилник за организацията и дейността на Общински съвет – Враца и взаимодействието му с Общинска администрация – Враца, както следва:
Председател:
Мария Симеонова

Членове:
1. Сашка Александрова


2. Стефан Стаменов


3. Николай Николов


4. Цветелина Дамяновска


5. Красимир Богданов


6. Лилиан Петков



7. Ирина Иванова



8. Владислава Лакова

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 35
ПРОТИВ – 1

ВЪЗДЪРЖАЛИ СЕ – 0
ПРОЕКТЪТ ЗА РЕШЕНИЕ СЕ ПРИЕМА


Председателят на Общински съвет – Враца д-р Владимир Христов закри заседанието в 11,30 часа.

Д-р Владимир Христов
Председател на Общински съвет – Враца

Изготвил протокола:
Нина Спасова 

